Satserne for arbejdstidsbestemte ydelser (ulempevagter) skal aftales lokalt. Kan man ikke blive enige, honoreres der med takster, der er angivet i Arbejdstidsaftalen.   Jf. Arbejdstidsaftalen, bliver du på det regionale område honoreret efter disse satser: ·       AFTEN: For effektiv tjeneste mellem kl. 18.00 og 23.00 ydes et tillæg på 27% af timelønnen. ·       NAT: For effektiv tjeneste mellem kl. 23.00 og 06.00 ydes et tillæg på 32,5 % af timelønnen. ·       WEEKEND: For effektiv tjeneste fra lørdag kl. 06 til søndag kl. 24.00 ydes et tillæg der udgør 42 % af timelønnen. Tillæggene beregnes pr. påbegyndte halve time – også under overarbejde og ved effektiv tjeneste i rådighedsvagt. Honoreringen ydes også under fravær ved sygdom, barsel og ferie, hvis det er en fast påregnelig løndel. Det er en fast påregnelig løndel i tilstedeværelsesvagter, - men ikke nødvendigvis i rådighedsvagter.